GULAGI ülem RJ kapten Konradov on 15.09.41 kirjutanud Novosibirski oblastisse küüditatute olmest kriitiliselt. Majutus- ja elutingimused on äärmiselt ebarahuldavad, kuna majutamine toimus vaba elamispinna olemasolu arvestamata, elamuid ettevalmistamata. Sisseveetud inimesed on osaliselt majutatud suvebarakkidesse, muldonnidesse, klubidesse, punanurkadesse, kolhoosikontoritesse jne. Kohati on tekkinud epideemiate puhkemise oht, eriti asulates, kuhu on viidud palju väljasaadetuid; saunu ja  pesumajasid (isegi lihtsaid pesemisvõimalusi) pole.